
చెన్నై, ఏప్రిల్ 20 (ఆంధ్రజ్యోతి): దివంగత సీఎం జయలలిత చెన్నై అపోలో ఆస్పత్రిలో చికిత్స పొందుతున్న సమయంలో ఆమె శశికళతో సాగించిన సంభాషణల వీడియోను బహిర్గతం చేస్తానని అన్నాడీఎంకే ప్రధాన కార్యదర్శి శశికళ సోదరుడు దివాకరన్ కుమారుడు జయానంద్ వెల్లడించారు. ఈ మేరకు తన ఫేస్బుక్ ఖాతాలో పోస్ట్ చేశారు. మాజీ సీఎం పన్నీర్సెల్వం వర్గం జయ మరణంపై సందేహాలను వ్యక్తం చేస్తూ సీబీఐ విచారణకు డిమాండ్ చేస్తోంది. ‘హత్య ఆరోపణలు చేసినప్పటికీ జయ చికిత్స పొందిన ఫోటోలను బహిర్గతం చేయలేదు. పచ్చగౌను దుస్తుల్లో అమ్మను శత్రువులు చూడరాదన్నదే ఏకైక కారణం. ఇది త్యాగమూర్తి చిన్నమ్మ చేసిన పని. సింహాన్ని సింహంలాగే స్వర్గలోకం పాలించేందుకు రాచమర్యాదలతో పంపించాం. కానీ ఓపీఎస్ కేవలం ఓట్ల కోసం పురచ్చితలైవిని శవపేటికలో పెట్టి ప్రచారం చేశారు. నిజం నిప్పులాంటిది. ఏదో ఒక రోజున అమ్మ, చిన్నమ్మ (శశికళ) మధ్య ఆస్పత్రిలో జరిగిన సంభాషణలు వెల్లడైతే...? పీహెచ్ పాండ్యన్, మనోజ్ పాండ్యన్, పన్నీర్సెల్వం వంటి వారిని ఏం చేయాల్సి ఉంటుందో? ఆ రోజు త్వరలోనే..!’ అని జయానంద్ ఈ నెల 7న ఫేస్బుక్లో పేర్కొన్నాడు.

chennai, epril 20 (aandhrajyoti): divangata cm jayalalita chennai apolo aaspatrilo chikitsa pondutunna samayamlo aame sasikalato saaginchina sambhaashanala veediyonu bahirgatam chestaanani annadienke pradhaana kaaryadarsi sasikala sodarudu divakaran kumarudu jayanand velladinchaaru. ee meraku tana fasebook khaataalo post chesaru. maji cm pannirselvam vargam jaya maranampai sandehaalanu vyaktam chestu cbi vichaaranaku demand chestondi. ‘hatya aaropanalu chesinappatiki jaya chikitsa pondina photolanu bahirgatam cheyaledu. pachchaganu dustullo ammanu satruvulu chudaradannade ekaika kaaranam. idhi tyaagamuurti chinnamma chesina pani. simhaanni simhamlaage swargalokam paalinchenduku raachamaryaadalato pampinchaam. cony ops kevalam otla kosam purachitalaivaini savapetikalo petti prachaaram chesaru. nijam nippulaantidi. edho oka rojuna amma, chinnamma (sasikala) madhya aaspatrilo jarigina sambhaashanalu velladaithe...? peehech pandyan, manoz pandyan, pannirselvam vanti vaarini yem cheyalsi untundo? aa roju twaralone..!’ ani jayanand ee nela 7na fasebuklo perkonnadu.